[{"text_idx": "#000001", "text": "En la vendreda kunsido la komitato de UEA aprobis la sendependigon de la junulara sekcio. Pri aliaj s\u0302ang\u0302oj proponitaj en la reformo de la statuto la komitato decidos nur venontjare. Statuts\u0302ang\u0302oj ekvalidos nur post g\u0302enerala voc\u0302dono de la membraro. Pro la grandega prokrasto mankis tempo por trakti la bug\u0302eton por 2017."}, {"text_idx": "#000002", "text": "La prezidanto de TEJO konvinkis la komitatanojn ke 35-jaruloj estas junuloj."}, {"text_idx": "#000003", "text": "La plej grava revenanta tasko de la komitato de UEA estas c\u0302iujare aprobi la bug\u0302eton de la asocio, kiu difinas la direkton de la agado dum la venonta jaro. C\u0302i-jare la komitato tamen tute ne havis tempon diskuti tiun gravan tagorderon. Ankau\u0306 alia grava punkto, la proponata reformo de la statuto, ne povis esti findiskutita. Lau\u0306 la origina plano tiu temo devis esti fintraktita jam komence de la semajno, sed tio pro diversaj kialoj ne sukcesis."}, {"text_idx": "#000004", "text": "Tial oni decidis esceptokaze arang\u0302i kroman kunsidon en la ekskursa tago, merkredo, nur por diskuti la proponatajn statuts\u0302ang\u0302ojn, kiuj interalie necesas por la plena jura sendependig\u0302o de TEJO. La merkreda kunsido tamen estis neformala kaj ne povis fari decidojn, do efektive la komitatanoj kiuj c\u0302eestis simple partoprenis en diskutrondo."}, {"text_idx": "#000005", "text": "En la komenco de la vendreda komitata kunsido oni revenis al la diskuto pri statuts\u0302ang\u0302oj. Tiu tagordero forrabis la tutan tempon de la kunsido, tiel ke ec\u0302 fine de la 30-minuta plilongigo oni ankorau\u0306 ne ektraktis la tagordon origine celitan por la vendreda, tria kunsido. Kiam la kunsido estis plilongigita je pliaj 15 minutoj, la komitato povis nur noti ricevon de la raportoj pri la komitataj forumoj \u2013 sen ilia efektiva tralego. Entute ne eblis trakti la bug\u0302eton. \u2013 Estas neniu jura devigo por aprobi la bug\u0302eton en c\u0302i tiu kunsido \u2013 diris Mark Fettes."}, {"text_idx": "#000019", "text": "La komitato ec\u0302 ne komencis diskuton pri la propono reformi la g\u0302eneralan regularon. Fettes mem proponis s\u0302ovi g\u0302in por traktado per la interreto. Tion subtenis 28 komitatanoj, 4 estis kontrau\u0306 kaj 2 detenis sin. Rete estos traktata ankau\u0306 la bug\u0302eto por 2017, por kio la komitata regularo donas kiel limdaton la 31-an de decembro."}, {"text_idx": "#000021", "text": "Eroj de la nova strategia plano dum la kongreso estis nur lumbilde prezentitaj en la komitataj forumoj, okazis neniu formala decido pri ili. La nuna strategia laborplano validas ankorau\u0306 dum unu jaro, pri la posta la komitato decidos en Seulo."}, {"text_idx": "#000022", "text": "Ne okazis elekto de la nova konsilio de UEA, kiu estis starigita antau\u0306 tri jaroj en Rejkjaviko. Tiu punkto ec\u0302 ne trovig\u0302is en la tagordo kaj Mark Fettes pledis, ke la konsilion, kiel grupon de helpantoj de la estraro, la komitato lasu plene al la estrara decido."}]